|  |  |
| --- | --- |
| Številka: 35008-4/2014 | |
| Ljubljana, 27. 10. 2017 | |
| **GENERALNI SEKRETARIAT VLADE REPUBLIKE SLOVENIJE**  [**Gp.gs@gov.si**](mailto:Gp.gs@gov.si) | |
| ZADEVA: Predlog Sklepa o pripravi državnega prostorskega načrta za Letališče Edvarda Rusjana Maribor in Sklepa o imenovanju delovne skupine za njegovo pripravo – predlog za obravnavo | | | |
| 1. Predlog sklepov vlade: | | | |
| Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12) je Vlada Republike Slovenije na … seji dne … pod točko … sprejela naslednji sklep:   1. Vlada Republike Slovenije sprejme Sklep o pripravi državnega prostorskega načrta za Letališče Edvarda Rusjana Maribor, ki se objavi na spletnih straneh Ministrstva za okolje in prostor. 2. Vlada Republike Slovenije sprejme Sklep o imenovanju delovne skupine za pripravo državnega prostorskega načrta za Letališče Edvarda Rusjana Maribor.   Priloga:   * Sklep o pripravi državnega prostorskega načrta za Letališče Edvarda Rusjana Maribor; * Sklep o imenovanju delovne skupine za pripravo državnega prostorskega načrta za Letališče Edvarda Rusjana Maribor.   Prejmejo:   * Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si); * Ministrstvo za zdravje, Direktorat za javno zdravje; [gp.mz@gov.si](mailto:gp.mz@gov.si); * Ministrstvo za obrambo, Direktorat za logistiko, Sektor za gospodarjenje z nepremičninami; [glavna.pisarna@mors.si](mailto:glavna.pisarna@mors.si); * Ministrstvo za obrambo, Uprava RS za zaščito in reševanje; [urszr@urszr.si](mailto:urszr@urszr.si); * Ministrstvo za infrastrukturo, [gp.mzi@gov.si](mailto:gp.mzi@gov.si): * Direktorat za letalski in pomorski promet, * Direktorat za kopenski promet, * Direktorat za energijo; * Ministrstvo za kmetijstvo, gozdarstvo in prehrano, Uprava RS za varno hrano, veterinarstvo in varstvo rastlin, [gp.uvhvvr@gov.si](mailto:gp.uvhvvr@gov.si); * Ministrstvo za kmetijstvo, gozdarstvo in prehrano, [gp.mkgp@gov.si](mailto:gp.mkgp@gov.si): * Direktorat za kmetijstvo, * Direktorat za gozdarstvo, lovstvo in ribištvo; * Ministrstvo za okolje in prostor, [gp.mop@gov.si](mailto:gp.mop@gov.si): * Direktorat za okolje, * Ministrstvo za okolje in prostor, Agencija RS za okolje; [gp.arso@gov.si](mailto:gp.arso@gov.si); * Ministrstvo za okolje in prostor, Direkcija RS za vode; [gp.drsv@gov.si](mailto:gp.drsv@gov.si); * Ministrstvo za notranje zadeve, Sekretariat, Urad za logistiko; [gp.mnz@gov.si](mailto:gp.mnz@gov.si); * Ministrstvo za finance, Finančna uprava RS, Generalni finančni urad; [gfu.fu@gov.si](mailto:gfu.fu@gov.si); * Občina Hoče-Slivnica, Pohorska cesta 15, 2311 Hoče; * Občina Rače-Fram, Grajski trg 14, 2327 Rače; * z 2. točko sklepa imenovani.   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Irena MAJCEN, ministrica, * Lidija STEBERNAK, državna sekretarka, * Barbara RADOVAN, generalna direktorica Direktorata za prostor, graditev in stanovanja, * Ana VIDMAR, vodja Sektorja za prostorsko načrtovanje, * mag. Renata GORJUP, višja svetovalka. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Po izvedeni prostorski konferenci koordinator DPN (MOP) pripravi sklep, s katerim v skladu z 21. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12; v nadaljnjem besedilu: ZUPUDPP) določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.  Ko koordinator sklep uskladi s pobudnikom, ga v skladu s tretjim odstavkom 22. člena ZUPUDPP sprejme Vlada Republike Slovenije.  Sklep v skladu z drugim odstavkom 22. člena ZUPUDPP vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.  V skladu s tretjim odstavkom 22. člena ZUPUDPP Vlada Republike Slovenije skupaj s sklepom imenuje tudi delovno skupino za pripravo državnega prostorskega načrta, ki jo sestavljajo predstavniki pobudnika, koordinatorja in investitorja. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 7.a Predstavitev ocene finančnih posledic nad 40.000 EUR:   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | | **I.** | **Ocena finančnih posledic:** | | | | | | | | | | | |  | | | Tekoče leto (t) | | t + 1 | | | t + 2 | | | t + 3 | | Predvideno povečanje (+) ali zmanjšanje (–) prihodkov državnega proračuna | | |  | |  | | |  | | |  | | Predvideno povečanje (+) ali zmanjšanje (–) prihodkov občinskih proračunov | | |  | |  | | |  | | |  | | Predvideno povečanje (+) ali zmanjšanje (–) odhodkov državnega proračuna | | |  | |  | | |  | | |  | | Predvideno povečanje (+) ali zmanjšanje (–) odhodkov občinskih proračunov | | |  | |  | | |  | | |  | | Predvideno povečanje (+) ali zmanjšanje (–) obveznosti za druga javna finančna sredstva | | |  | |  | | |  | | |  | | **II.** | **Finančne posledice za državni proračun** | | | | | | | | | | | | **II.a** | **Pravice porabe za izvedbo predlaganih rešitev so zagotovljene:** | | | | | | | | | | | | Ime proračunskega uporabnika | | Šifra ukrepa, projekta/Naziv ukrepa, projekta | | Šifra PP/  Naziv PP | | | Znesek za  tekoče leto (t) | | | Znesek za  t+1 | | | Ministrstvo za infrastrukturo | | 2430-15-0004  Priprava DPN za letališče Edvarda Rusjana Maribor | | 130070 / Razvoj in urejanje zračnega prometa | | | 200.000 | | | 200.000 | | |  | |  | |  | | |  | | |  | | |  | |  | |  | | |  | | |  | | | **SKUPAJ:** | | | | | | |  | | |  | | | **II.b** | **Manjkajoče pravice porabe se bodo zagotovila s prerazporeditvijo iz:** | | | | | | | | | | | | Ime proračunskega uporabnika | | Šifra ukrepa, projekta/Naziv ukrepa, projekta | | Šifra PP/  Naziv PP | | | Znesek za  tekoče leto (t) | | | Znesek za  t+1 | | |  | |  | |  | | |  | | |  | | |  | |  | |  | | |  | | |  | | | **SKUPAJ:** | | | | | | |  | | |  | | | **II.c** | **Načrtovana nadomestitev zmanjšanih prihodkov oz. povečanih odhodkov proračuna:** | | | | | | | | | | | | Novi  prihodki | | | | | | Znesek za  tekoče leto (t) | | | Znesek za  t+1 | | | |  | | | | | |  | | |  | | | |  | | | | | |  | | |  | | | | **SKUPAJ:** | | | | | |  | | |  | | | | **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančneposledice, ki so načrtovane za državni proračun**   V državnem proračunu je za pripravo Državnega prostorskega načrta za Letališče Edvarda Rusjana Maribor predvidenih 3.297.033,00 EUR, in sicer v letu 2018 – 200.000,00 EUR, v letu 2019 – 200.000,00 EUR in v letu 2020 2.897.033 EUR.  **II.a. Pravice porabe za izvedbo predlaganih rešitev so zagotovljene:**  Pripravo državnega prostorskega načrta za Letališče Edvarda Rusjana Maribor financira proračunski uporabnik Ministrstvo za infrastrukturo. Šifra ukrepa projekta oziroma naziv ukrepa je v proračunu RS zavedena kot samostojna šifra NRP 2430-15-0004 in sodi v načrt razvojnih programov 13 – Promet in prometna infrastruktura, 1304 – Zračno promet in letališka infrastruktura in 130401 – Razvoj letališč in letališke infrastrukture kot je razvidno iz priložene tabele načrt financiranja. Skupina projektov je zavedena pod šifro 2430-15-S001 – Prostorski razvoj letališč.  **II.b. Manjkajoče pravice porabe se bodo zagotovile s prerazporeditvijo iz:**  **II.c. Načrtovana nadomestitev zmanjšanih prihodkov oz. povečanih odhodkov proračuna:** | | | | | | | | | | | | | |
| **8. Predstavitev sodelovanja z združenji občin:** | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani: /  Bistveni predlogi in pripombe, ki niso bili upoštevani: / | |
| **9. Predstavitev sodelovanja javnosti:** | |
| Gradivo je bilo predhodno objavljeno na spletni strani predlagatelja: | NE |
| V skladu z 18. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12; v nadaljnjem besedilu: ZUPUDPP) je bila v času med 24. decembrom 2015 in 29. januarjem 2016 javno objavljena Pobuda za pripravo državnega prostorskega načrta.  Gradivo je pripravljeno na podlagi dogovorov, sklenjenih na prostorski konferenci dne 28. 9. 2017, ki so temeljili na pridobljenih smernicah nosilcev urejanja prostora.  V skladu z določbami ZUPUDPP bo v nadaljnji postopek priprave državnega prostorskega načrta vključena tudi vsa zainteresirana javnost. | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Irena MAJCEN  MINISTRICA | |

**Priloga:**

* JEDRO gradiva 1: Predlog Sklepa o pripravi državnega prostorskega načrtaza Letališče Edvarda Rusjana Maribor;
* Jedro gradiva 2: Sklep o imenovanju delovne skupine;
* Jedro gradiva 3: Obrazložitev.

**JEDRO GRADIVA 1:**

Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12) je Vlada Republike Slovenije na … seji dne … pod točko … sprejela

**S K L E P**

**o pripravi državnega prostorskega načrta za**

**Letališče Edvarda Rusjana Maribor**

1. **Splošno**

V skladu s tem sklepom se pripravi državni prostorski načrt za Letališče Edvarda Rusjana Maribor (v nadaljnjem besedilu: državni prostorski načrt).

Sklep je pripravljen na podlagi pobude Ministrstva za infrastrukturo (dopis št. 350-12/2012/60-00851201 z dne 17. 12. 2015) in analize smernic nosilcev urejanja prostora, ki jo je izdelal Savaprojekt d.d. Krško (september 2017).

1. **Opis načrtovane prostorske ureditve z osnovnimi značilnostmi**

V okviru državnega prostorskega načrta je načrtovano povečanje območja obstoječega Letališča Edvarda Rusjana Maribor, v skladu z razvojnimi dokumenti in usmeritvami države, lokalne skupnosti in nosilcev urejanja prostora v najširšem pomenu načrtovanja. V načrtu so zajete prenove in širitve obstoječih objektov ter načrtovane novogradnje letališke infrastrukture. V Pobudi za pripravo državnega prostorskega načrta ki je bila javno objavljena v času od 24. 12. 2015 do 29. 1. 2016. in poslana v pridobitev smernic nosilcem urejanja prostora, je bilo načrtovano podaljšanje letališke steze na skupno 4500 m s pripadajočim območjem za razvoj letaliških in obletaliških dejavnosti, s poseganjem na območja občin Hoče – Slivnica, Miklavž na Dravskem polju, Rače - Fram in Starše.

Na podlagi pridobljenih smernic in njihove analize, usklajevanj z nosilci urejanja prostora ter na osnovi spremenjenih investicijskih namer se na Letališču Edvarda Rusjana Maribor načrtujejo objekti, naprave in ureditve v manjšem obsegu od prvotne pobude, ki bodo omogočali zmogljivosti za razvoj potniškega in tovornega prometa v kapaciteti 1.000.000 potnikov in 50.000 ton letno, pogoje za razvoj drugih dejavnosti, ki so povezane z letalstvom in logistiko ter varne in visokokakovostne letališke storitve.

Načrtuje se:

* podaljšanje letališke steze za 800 m v smeri vzhod proti avtocesti, na skupno dolžino 3300 m,
* ureditve vozne steze in spojnic,
* ureditev razširjenega varnostnega območja letališča in pripadajočih objektov za potrebe posodobitve funkcioniranja letališča,
* razširitev letališke ploščadi,
* območje za razledenitev letal,
* območja za posodobitev in razvoj letališke infrastrukture: novi terminal, parkirne površine s parkirno hišo, objekti za zagotavljanje zemeljske oskrbe letal, nastanitvene kapacitete za potrebe letališča, tovorni terminal, simulator letenja, preureditev obstoječega terminala za potrebe splošne aviacije, hangarji za vzdrževanje letal ter območje za umestitev skladišča za goriva,
* preureditve in prilagoditve obstoječih objektov (splošna aviacija),
* preureditve in prilagoditve gospodarske javne infrastrukture,
* druge ureditve in naprave, namenjene varnemu zračnemu prometu in obratovanju letališča.

1. **Cilj načrtovane prostorske ureditve**

Cilj državnega prostorskega načrta je zagotovitev prostora in določitev pogojev za nadaljnji celostni razvoj letališča v skladu s potrebami letališča in širše regije. Namen državnega prostorskega načrta je priprava ustreznega prostorskega akta, ki bo omogočal realizacijo posodobitve in nadaljnjega razvoja letališča do leta 2040 ter s tem njegovo konkurenčnost. Z razširitvijo in razvojem letališča bodo zagotovljene zmogljivosti za razvoj potniškega prometa do 1 mio potnikov letno in tovornega prometa do 50.000 ton letno, pogoji za razvoj z letalstvom povezanih dejavnosti, varne in visoko kakovostne letališke storitve ter pogoji za druge spremljajoče ureditve in dejavnosti.

1. **Okvirno območje in občine, na območju katerih bo predvidoma načrtovana prostorska ureditev**

Ureditve na podlagi državnega prostorskega načrta ležijo na območju občin Hoče – Slivnica in Rače – Fram.

1. **Pobudnik in investitor državnega prostorskega načrta**

**Pobudnik in investitor priprave državnega prostorskega načrta** je Ministrstvo za infrastrukturo, Direktorat za letalski in pomorski promet, Langusova 4, Ljubljana (v nadaljnjem besedilu: pobudnik);

1. **Državni in lokalni nosilci urejanja prostora, ki sodelujejo v postopku priprave državnega prostorskega načrta**
2. **Državni nosilci urejanja prostora**
   1. Državni nosilci urejanja prostora, ki sodelujejo pri pripravi državnega prostorskega načrta, so:

* Ministrstvo za kulturo, Direktorat za kulturno dediščino;
* Ministrstvo za zdravje, Direktorat za javno zdravje;
* Ministrstvo za obrambo, Direktorat za logistiko, Sektor za gospodarjenje z nepremičninami;
* Ministrstvo za obrambo, Uprava RS za zaščito in reševanje;
* Ministrstvo za infrastrukturo, Direktorat za kopenski promet;
* Ministrstvo za infrastrukturo, Direktorat za energijo;
* Ministrstvo za kmetijstvo gozdarstvo in prehrano, Direktorat za kmetijstvo;
* Ministrstvo za kmetijstvo, gozdarstvo in prehrano, Direktorat za gozdarstvo, lovstvo in ribištvo;
* Ministrstvo za okolje in prostor, Direktorat za okolje;
* Ministrstvo za okolje in prostor, Direkcija Republike Slovenije za vode;
* Ministrstvo za okolje in prostor, Agencija RS za okolje;
* Ministrstvo za kmetijstvo, gozdarstvo in prehrano, Uprava RS za varno hrano, veterinarstvo in varstvo rastlin;
* Ministrstvo za notranje zadeve, Sekretariat, Urad za logistiko;
* Ministrstvo za finance, Finančna uprava RS, Generalni finančni urad.

Vloge za pridobitev mnenj se v vednost pošljejo tudi strokovnim službam posameznih nosilcev urejanja prostora, ki so pristojne za pripravo strokovnih gradiv.

1. **Lokalni nosilci urejanja prostora**

Lokalni nosilci urejanja prostora, ki sodelujejo pri pripravi državnega prostorskega načrta, sta Občina Hoče-Slivnica in Občina Rače-Fram.

1. **Odločitev o obveznosti izvedbe celovite presoje vplivov na okolje in presoje sprejemljivosti državnega prostorskega načrta**

Direktorat za okolje pri Ministrstvu za okolje in prostor je izdalo odločbo št. 35409-235/2015/14 z dne 3. 3. 2016, v kateri je določeno, da je v postopku priprave državnega prostorskega načrta treba izvesti postopek celovite presoje vplivov na okolje.

V fazi pridobivanja gradbenega dovoljenja se izvede Presoja vplivov na okolje in pridobi okoljevarstveno soglasje.

1. **Način pridobitve strokovnih rešitev**

Strokovna rešitev načrtovanega letališča se pridobi z utemeljitvijo variante.

1. **Seznam podatkov in strokovnih podlag glede na fazo, v kateri se te pridobijo oziroma pripravijo**
2. Faza utemeljitve variante:

* idejne rešitve,
* analiza posegov na kmetijska zemljišča (obseg posega glede na boniteto kmetijskega zemljišča, obseg posega na območje izvedenih agrarnih operacij, način posega na zaokrožena območja kmetijskih zemljišč),
* izdelava kart poplavne in erozijske nevarnosti z določitvijo razredov poplavne in erozijske nevarnosti za obstoječe in načrtovano stanje,
* prometna študija (cestni, železniški in letalski promet) in aeronavtična študija,
* analiza tveganja za posege na vodovarstvena območja,
* analiza tveganja s področja varstva pred nesrečami,
* strokovna podlaga s področja obremenitve s hrupom,
* predhodne arheološke raziskave na območjih, kjer podatki ne omogočajo presoje vplivov na arheološke ostaline (po metodah od 1 do 7),
* okoljsko poročilo,
* študija variant s predlogom najustreznejše variante oziroma utemeljitev rešitve.

1. Faza državnega prostorskega načrta:

* geodetski načrt,
* idejni projekt,
* analiza posegov na kmetijska zemljišča (obseg prostorskih ureditev na grafične enote kmetijskih gospodarstev za posamezna kmetijska gospodarstva),
* hidrološko-hidravlična študija,
* državni prostorski načrt,
* spremembe in dopolnitve oziroma prečiščena besedila in grafični deli državnih prostorskih načrtov, v območja katerih bi se poseglo, in
* morebitne druge strokovne podlage, za katere bi se med izdelavo državnega prostorskega načrta izkazalo, da je njihova izdelava potrebna in utemeljena.

1. **Obveznosti pobudnika, koordinatorja in investitorja v zvezi s pripravo državnega prostorskega načrta in njegovim financiranjem**
2. **Pobudnik:**

* sodeluje pri objavah javnih naznanil v posameznih fazah priprave državnega prostorskega načrta,
* sodeluje pri pripravi vseh gradiv, potrebnih za izdelavo državnega prostorskega načrta in
* se udeležuje vseh sestankov v zvezi s pripravo državnega prostorskega načrta ter javnih obravnav, razprav in drugih potrebnihdogodkov v postopku priprave državnega prostorskega načrta.

1. **Koordinator:**

* zagotavlja preglede dokumentacije v postopku priprave državnega prostorskega načrta (študije variant, osnutka in predloga državnega prostorskega načrta) ter druge potrebne dokumente,
* uskladi projektne naloge za pripravo te dokumentacije z investitorjem in sodeluje pri pripravi vseh gradiv potrebnih za izdelavo državnega prostorskega načrta,
* organizira in vodi javne obravnave v skladu z zakonom, ki ureja umeščanje prostorskih ureditev državnega pomena v prostor in
* skrbi za javne objave ključnih faz državnega prostorskega načrta.

1. **Investitor:**

* pripravi projektne naloge za dokumentacijo v postopku priprave državnega prostorskega načrta in jih pred izvedbo razpisov uskladi s koordinatorjem,
* izbere izdelovalca te dokumentacije in strokovnih podlag, navedenih v nadaljevanju,
* sodeluje pri pripravi dokumentacije ter gradiv za Vlado Republike Slovenije,
* se udeležuje sestankov, javnih obravnav in drugih dogodkov v postopku priprave državnega prostorskega načrta, skupaj z izdelovalci dokumentacije, ki jo naroča,
* naroči in plača dokumentacijo v postopku priprave državnega prostorskega načrta iz točke IX. razen predhodnih arheoloških raziskav, ki se zagotovijo v skladu s točko XI, in
* naroči in plača morebitne druge strokovne podlage, če se v postopku priprave državnega prostorskega načrta izkaže, da je njihova izdelava potrebna in utemeljena.

1. **Obveznosti nosilcev urejanja prostora v zvezi s pridobivanjem podatkov in strokovnih podlag, potrebnih za načrtovanje prostorskih ureditev, ter s tem povezani roki in financiranje**

Ministrstvo za kulturo zagotovi predhodne arheološke raziskave na območjih, kjer podatki ne omogočajo presoje vplivov na arheološke ostaline. Če iz objektivnih razlogov na strani Ministrstva za kulturo nastopijo okoliščine, ki imajo za posledico odstopanje od terminskega plana za pripravo državnega prostorskega načrta, lahko za doseganje tega terminskega plana omenjene predhodne arheološke raziskave zagotovi investitor. Investitor ni upravičen do povračila tako nastalih stroškov, če mu Ministrstvo za kulturo pisno pojasni te razloge in je njihova objektivnost utemeljena.

**JEDRO GRADIVA 2:**

Na podlagi tretjega odstavka 22. člena Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12) je Vlada Republike Slovenije na … seji dne … pod točko … sprejela

**S k l e p**

**o i m e n o v a n j u D E L O V N E S K U P I N E**

**za pripravo državnega prostorskega načrta za Letališče Edvarda Rusjana Maribor**

1. **Sestava delovne skupine**

Delovno skupino za pripravo državnega prostorskega načrta za **Letališče Edvarda Rusjana Maribor** (v nadaljnjem besedilu: državni prostorski načrt) sestavljata naslednji članici:

* Vanja Clemente, podsekretarka, Ministrstvo za infrastrukturo, Direktorat za letalski in pomorski promet – predstavnica pobudnika in investitorja priprave državnega prostorskega načrta (v nadaljnjem besedilu: pobudnik in investitor) in
* mag. Renata Gorjup, višja svetovalka, Ministrstvo okolje in prostor, Direktorat za prostor, graditev in stanovanja – predstavnica koordinatorja priprave državnega prostorskega načrta (v nadaljnjem besedilu: koordinator).

1. **Naloge delovne skupine**

Delovna skupina je odgovorna za pripravo državnega prostorskega načrta. Člani opravljajo naloge v skladu z Zakonom o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12) in v skladu s Sklepom o pripravi državnega prostorskega načrta za pripravo državnega prostorskega načrta . ., št. … z dne …).

1. **Način dela delovne skupine**
2. Delovna skupina deluje in usklajuje delovne obveznosti na sestankih, z dopisi in po elektronski pošti.
3. Če ni mogoče doseči soglasja med člani delovne skupine, koordinator priprave državnega prostorskega načrta o tem obvesti ministra, pristojnega za prostor.
4. Administrativno-tehnična dela opravljajo organi in organizacije za člane, ki jih zastopajo.
5. Stroški dela delovne skupine bremenijo organe in organizacije, ki jih člani zastopajo.
6. **Prenehanje delovanja delovne skupine**

Delovna skupina preneha delovati z dnem uveljavitve Uredbe o državnem prostorskem načrtu. Delovna skupina lahko preneha delovati tudi prej, če Vlada RS odloči, da se postopek priprave tega državnega prostorskega načrta ustavi.

Št.: …

Ljubljana, dne ... . 2017.

**JEDRO GRADIVA 3:**

**OBRAZLOŽITEV**

**I. UVOD**

**1. Pravna podlaga za sprejem Sklepa o pripravi državnega prostorskega načrta za Letališče Edvarda Rusjana Maribor in sklepa o imenovanju delovne skupine za njegovo pripravo**

V skladu z 21. členom Zakona o umeščanju prostorskih ureditev državnega pomena v prostor (Uradni list RS, št. 80/10, 106/10 – popr. in 57/12; v nadaljnjem besedilu: ZUPUDPP) koordinator po izvedeni prostorski konferenci pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

V skladu z določbami 21. člena ZUPUDPP se člani prostorske konference na podlagi analize smernic in osnutka sklepa o pripravi načrta uskladijo in dogovorijo o aktivnostih, potrebnih za pridobitev vseh potrebnih podatkov in strokovnih podlag za načrtovanje, s tem povezane naloge, roki zanje in njihovo financiranje pa se določijo s sklepom o pripravi načrta.

Ko koordinator sklep uskladi s pobudnikom, ga v skladu s tretjim odstavkom 22. člena ZUPUDPP sprejme Vlada Republike Slovenije.

V skladu s tretjim odstavkom 22. člena ZUPUDPP Vlada Republike Slovenije skupaj s sklepom o pripravi državnega prostorskega načrta imenuje tudi delovno skupino za pripravo tega državnega prostorskega načrta, ki jo sestavljajo predstavnik pobudnika, koordinatorja in investitorja.

**2. Predstavitev presoje posledic na posamezna področja.**

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **ima** posledice na javnofinančna sredstva,večja od 40 000 EUR. Obrazložitev je podana pod točko **7.a** spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep o pripravi državnega prostorskega načrta je podlaga za pripravo študije variant in drugih strokovnih podlag ter državnega prostorskega načrta v skladu ZUPUDPP. Predlog sklepa je pripravljen tako, da konkretizira obveznosti, ki so, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledice na gospodarstvo, saj mora investitor državnega prostorskega načrta v skladu s sklepom o pripravi tega načrta naročiti izdelavo študije variant in drugih strokovnih podlag ter državnega prostorskega načrta. Investitor dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okolje,kar vključuje tudi prostorske in varstvene vidike.

V skladu z ZUPUDPP bo v postopku priprave DPN v fazi načrtovanja variant oziroma utemeljitve rešitve izbrana najustreznejša prostorska rešitev, ki bo s prostorskega, varstvenega, tehnološkega in ekonomskega vidika ocenjena kot sprejemljiva.

Pridobljena je bila odločba št. 35409-235/2015/14 z dne 3. 3. 2016, na podlagi katere bo v skladu z ZUPUDPP izveden tudi postopek celovite presoje vplivov na okolje v skladu s predpisi, ki urejajo varstvo okolja. V postopku celovite presoje vplivov na okolje bo ugotovljena sprejemljivost vplivov predloga rešitve in o tem pridobljena odločba.

Postopek presoje vplivov na okolje bo izveden v fazi pridobivanja gradbenega dovoljenja.

**e) Posledice na socialno področje**

Predlagano gradivo **nima** posledicna socialno področje. Sklep o pripravi državnega prostorskega načrta je podlaga za pripravo dokumentacije v postopku priprave državnega prostorskega načrta v skladu z ZUPUDPP. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumenta razvojnega načrtovanja.

**II. VSEBINSKA OBRAZLOŽITEV PREDVIDENIH REŠITEV**

V letu 2015 je bila izdelana Pobuda za letališče Edvarda Rusjana Maribor (Savaprojekt, d.d., marec 2015 in dopolnitev december 2015; v nadaljevanju Pobuda). Ministrstvo za infrastrukturo je z dopisom št. 350-17/2012/60-00851201 z dne 17. 12. 2015 Ministrstvu za okolje in prostor kot koordinatorju državnega prostorskega načrta podalo uraden predlog za pripravo državnega prostorskega načrta. Gradivo Pobude je bilo javno objavljeno v času med 24. decembrom 2015 in 29. januarjem 2016 ter hkrati posredovano nosilcem urejanja prostora v pridobitev smernic in usmeritev za nadaljnje načrtovanje.

V fazi analize in usklajevanja smernic nosilcev urejanja prostora ter skozi oblikovanje predloga izvedljive variante razvoja letališča je bilo prvotno območje načrtovanih ureditev iz Pobude močno skrčeno. V obdelavi je tako ostalo le območje, namenjeno primarnim letališkim dejavnostim.

Območje državnega prostorskega načrta leži pretežno v občini Hoče - Slivnica in le v manjšem delu, na jugu predvidenega DPN, sega na območje občine Rače - Fram. Mejo območja državnega prostorskega načrta predstavljata na zahodu Papeška cesta in avtocesta proti Ptuju, na severu Hočki potok, na vzhodni strani travniške površine z zaplatami gozda v bližini meje z občino Miklavž na Dravskem polju ter na jugu obstoječa avtocesta proti Ptuju in tromeja občin Rače - Fram, Hoče - Slivnica in Miklavž na Dravskem polju.

Cilj državnega prostorskega načrta je zagotovitev prostora in določitev pogojev za nadaljnji celostni razvoj letališča v skladu s potrebami letališča in širše regije. Namen državnega prostorskega načrta je priprava ustreznega prostorskega akta, ki bo omogočal realizacijo posodobitve in nadaljnjega razvoja letališča do leta 2040 ter s tem njegovo konkurenčnost. Z razširitvijo in razvojem letališča bodo zagotovljene zmogljivosti za razvoj potniškega prometa do 1 mio potnikov letno in tovornega prometa do 50.000 ton letno, pogoji za razvoj z letalstvom povezanih dejavnosti, varne in visoko kakovostne letališke storitve ter pogoji za druge spremljajoče ureditve in dejavnosti.

Sklep v skladu z drugim odstavkom 22. člena ZUPUDPP vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.

**III. pojasnila v zvezi S financiranjem projekta in priprave investicijske IN PROJEKTNE DOKUMENTACIJE**

Investitor prostorskega akta je Ministrstvo za infrastrukturo, Sektor za letalstvo, ki bo skladu z veljavno zakonodajo pripravil dokument »Državni prostorski načrt za Letališče Edvarda Rusjana Maribor« in ima za pripravo tega dokumenta v proračunu Republike Slovenije zagotovljena finančna sredstva.

Investicijska dokumentacija se pripravlja v skladu z določbami Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16).

Projekt bo financiran s sredstvi proračuna Republike Slovenije. Naziv in številka projekta v NRP: MzI, skupina projekta: 2430-15-S001, številka projekta: 2430-15-0004. Projekt bo predvidoma zaključen v letu 2018.

Postopek presoje vplivov na okolje se izvede v kasnejših fazah načrtovanja.

Izdelava poročila o vplivih na okolje v postopku priprave državnega prostorskega načrta ne bi bila smiselna, saj pobudnik priprave državnega prostorskega načrta investira zgolj pripravo tega načrta kot prostorskega akta, s katerim se omogoča dolgoročni razvoj letališča. S tem želi pobudnik, kot pristojni organ za razvoj letališče infrastrukture, omogočiti nadaljnji razvoj letališča, ki v okviru sedaj veljavnih prostorskih aktov ni več mogoč. Glavni namen priprave državnega prostorskega načrta je določitev območij za umeščanje primarnih dejavnosti in ureditev, ki so nujne za nadaljnje delovanje in razvoj letališča; v nasprotnem primeru bo letališče stagniralo. S tem aktom bodo vzpostavljeni tudi pogoji za pridobivanje zemljišč. Ker dokončna razporeditev vseh objektov, in končne dimenzije , podoba in potrebe spremljajočih objektov ne bodo določene v državnem prostorskem načrtu, ni znano, ali bo za načrtovane posege potrebna izvedba postopka presoje vplivov na okolje. Zaradi navedenega ni mogoče zagotoviti vseh vsebin za predpisane podlage, potrebne za izvedbo postopka presoje vplivov na okolje.

Koordinator je ugotovil, da je tak predlog pobudnika priprave državnega prostorskega načrta utemeljen. Če se bo gradnja izvajala v časovno odmaknjenih fazah, se bodo lahko podatki o stanju okolja ter posledično tudi podatki o pričakovanih vplivih posega v okolje bistveno razlikovali od podatkov, znanih v času priprave državnega prostorskega načrta. Zato je za vsebinsko ustrezno izvedbo presoje vplivov na okolje treba postopek presoje vplivov na okolje izvesti pri pripravi projektne dokumentacije za pridobitev gradbenega dovoljenja oz. takrat, ko bo mogoče zagotoviti vse potrebne vsebine za predpisane podlage za izvedbo postopka presoje vplivov na okolje, ki bodo aktualni glede na fazo izvedbe načrtovanih prostorskih ureditev.

Na podlagi tega je koordinator utemeljil odločitev, da se v skladu z drugo alinejo tretjega odstavka 4. člena Zakona o umeščanju prostorskih ureditev državnega pomena v prostor (Uradni list RS, št. [80/10](http://www.uradni-list.si/1/objava.jsp?sop=2010-01-4305), [106/10 – popr.](http://www.uradni-list.si/1/objava.jsp?sop=2010-21-5579) in [57/12](http://www.uradni-list.si/1/objava.jsp?sop=2012-01-2414), ZUPUDPP) postopek presoje vplivov na okolje ne izvede v postopku priprave državnega prostorskega načrta.

Poleg utemeljitve iz prejšnjega odstavka je bilo opozorjeno tudi, da osmi odstavek 36. člena ZUPUDPP določa 5-letno veljavnost okoljevarstvenega soglasja, pridobljenega v postopku priprave državnega prostorskega načrta, z možnostjo podaljšanja še za 5 let. V primeru izvedbe katerekoli izmed faz oz. etap v daljšem časovnem obdobju, bi veljavnost okoljevarstvenega soglasja lahko potekla preden bi bila ta faza oz. etapa izvedena. Posledično bi bilo treba postopek presoje vplivov na okolje ponoviti in ponovno pridobiti okoljevarstveno soglasje, kar bi bilo neracionalno z vidika porabe proračunskih sredstev.